Аднойчы яны з’яўляюцца на вуліцах твайго горада – дзяўчаты, якія помсцяць за сябе і сваіх сябровак. Помсцяць жорстка, хай і не смяротна. Прымушаюць дарослых мужчын перажыць хвіліны гвалту над сабой, пякучага болю і прыніжэння. Вяртаюць даўгі. І ты ашалела думаеш: як жа так? Як яны змаглі дадумацца да такога простага рашэння, як яны пераадолелі свой страх, як адважыліся?